Transindex - A járvány alatt telefonon is segítséget tudnak kérni több erdélyi település idõsei, kismamái és rászorulói
A járvány alatt telefonon is segítséget tudnak kérni több erdélyi település idõsei, kismamái és rászorulói
2020. március 24. 12:37, utolsó frissítés: 2020. március 25. 16:14
A kolozsvári önkormányzat keretében mûködõ Szociális és Egészségügyi Igazgatóság mûködteti azt a segélyhívószámot, amelyet a 65 éven felüliek, illetve az egyedül élõ, beteg, vagy bármilyen más módon segítségre szoruló személyek számára hoztak létere - számolt be a hírrõl Oláh Emese. Ilyen jelegû telefonszámot hoztak létre Sepsiszentgyörgyön, Aranyosgyéresen és Szovátán is.
A 0372280499 számot tárcsázva a kolozsvári önkormányzat segítséget tud nyújtani a rászorulóknak.
„Egyszerre 10 híváskezelõ várja az egyedül élõ, beteg, vagy bármilyen más módon segítségre szoruló személy vagy annak szomszédja, ismerõse hívását. Megkérek mindenkit, akinek egyedül élõ, hozzátartozó nélküli idõs személyrõl tudomása van, hívja ezt a számot, hogy az önkormányzat el tudja juttatni hozzá a megfelelõ segítséget”- írja Facebook-bejegyzésében a kolozsvári alpolgármester.
Sepsiszentgyörgyön is létrehoztak a segélyhívót a rászorulók számára
Antal Árpád sepsiszentgyörgyi polgármester a Facebook-oldalán számolt be arról, hogy a 70 felettiek, a fogyatékkal élõ és a lakhelyi elkülönítés alatt tartózkodó személyek tárcsázhatják a 0787 268 463-as telefonszámot, és számukra kiváltják és házhoz szállítják a szükséges gyógyszereket.
Az idõseknek és a kismamáknak segítenek Aranyosgyéresen
A közegészségügyi helyzet romlásának következtében az aranyosgyéresi önkormányzat segít az idõs polgároknak és a kismamáknak a bevásárlásban, valamint a gyógyszerek kiváltásában.
„Jelenleg a legfontosabb, hogy minél kevesebb ideig tartózkodjunk az utcán és fõleg az idõsek esetében, hisz rájuk a legveszélyesebb a koronavírus-járvány. A polgármesteri hivatal, külön foglalkozik majd az idõsekkel és külön a kismamákkal, de az RMDSZ helyi tanácsosait is nyugodtan hívhatják az érdeklõdõk” – mondta el Nagy Annamária helyi tanácsos, az RMDSZ aranyosgyéresi szervezetének elnöke.
Az idõsek a 0732-142449, a kismamák a 0732-142446 telefonszám kérhetnek segítséget az önkormányzattól. Az RMDSZ tanácsosai pedig a következõ telefonszámokon érhetõk el: Nagy Annamária – 0744-648710; Vitus János – 0748–155474.
Önkéntes fiatalok segítenek Szovátán is
A szovátai Transylvania Cruising csapatával, valamint a Szovátai Ifjúsági Szervezettel együttmûködve segít Szováta Város Önkormányzata a város idõs, illetve mozgásképtelen, beteg lakosain, akiket ezúton is arra kérnek, hogy amennyiben tehetik, maradjanak otthon.
Néhány kezdeményezõ fiatal úgy döntött, hogy vállalja a segítséget igénylõ idõs és beteg személyek ellátását. Bevásárolnak, ügyet intéznek, vagy bármilyen fontos, halaszthatatlan fizikai tevékenységet elvégeznek helyettük. Segítségükért cserébe nem várnak semmit, tehát a szolgáltatásért nem kell fizetni.
A segítséget igénylõk napközben 11 és 19 óra között hívhatják Dezsõ Zsoltot a 0752551863-as telefonszámon, illetve Kincses Saroltát a 0728103357-es telefonszámon, akik rendszerezik a bejövõ kéréseket, bevásárló listákat, közös megegyezés alapján bevásárolnak/ügyet intéznek, majd házhoz szállítják a kért csomagot. Kéréseiket üzenetben is fogadják az önkormányzat Facebook oldalán.
A kezdeményezõk arra kérik Szováta lakosságát, hogy ha tudomásuk van segítségre szoruló személyrõl, akkor jelezzék a megadott telefonszámokon.
Marosvásárhelyen is önkéntesek segítenek az idõseknek
Elindult a Segítséget kérek! idõseket támogató kezdeményezés. Soós Zoltán, Marosvásárhely polgármesterjelöltje és csapata által elindított kezdeményezéshez csatlakozott az RMDSZ Maros megyei szervezete és Nõszervezete, valamint a Maros Megyei Ifjúsági Egyeztetõ Tanács (MIET) így közös összefogással segítik a rászoruló idõs személyeket.
A segítséget kérõ idõskorú személy vagy távol élõ aggódó családtagjai, a sooszoltan.ro oldalon regisztrálhat, a Koronavírus – Segítséget kérek! címszó alatt. Itt jelezheti, hogy hol lakik, pontosan mire van szüksége és az önkéntesek felveszik vele a kapcsolatot. Továbbá, telefonos bejelentkezésre is lehetõség van a Maros megyei RMDSZ jóvoltából a 0721.297.417- es telefonszámon várják a hívásokat.
Amennyiben további településeken is elindítanak ilyen jellegû kezdeményezéseket, a hírünket frissítjük. (hírszerk.)